Diari Oficial de la Generalitat Valenciana


Sumari del DOGV 6422, del 22-12-2010 (2010/13987)

RESOLUCIÓ de 20 desembre de 2010, del director general de l'Institut Valencià de Finances, per la qual s'adjudica l'emissió, amb data 22 de desembre de 2010, de bons de la Generalitat Valenciana destinats a inversors minoristes.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6422

Data del DOGV
:   22-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13952


Data del document
:   20-12-2010

Organisme emissor
:   Institut Valencià de Finances

Tipus de document
:   Resolució

RESOLUCIÓ de 20 desembre de 2010, del director general de l'Institut Valencià de Finances, per la qual s'adjudica l'emissió, amb data 22 de desembre de 2010, de bons de la Generalitat Valenciana destinats a inversors minoristes. [2010/13167]  
D'acord amb el que preveu el Decret 44/2010, de 12 d'abril, del Consell, pel qual s'autoritza la creació de deute públic de la Generalitat Valenciana, així com el Decret 79/2010, de 30 d'abril, del Consell, pel qual s'amplia l'import autoritzat per a la creació de deute públic de la Generalitat Valenciana i, tal com establix la Llei 13/2009, de 29 de desembre, de Pressupostos de la Generalitat Valenciana per a l'exercici 2010.  
El Decret 94/1996, de 21 de maig, del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, i el Decret 83/1994, de 26 d'abril, del Govern Valencià, pel qual s'aprova el Reglament de l'Institut Valencià de Finances, que regulen les competències atribuïdes a l'Institut Valencià de Finances en matèria de gestió de l'endeutament de la Generalitat Valenciana i les seues entitats autònomes i empreses.  
I, de conformitat amb les resolucions de dates 1 i 2 de desembre del 2010, ambdues del director general de l'Institut Valencià de Finances, per les quals es disposa la posada en circulació d'una emissió de deute públic de la Generalitat Valenciana, destinada a inversors detallistes, per un import de 9.607.165.812 d'euros ampliables a 8.824.771.777 euros.  
Una vegada finalitzat el període de subscripció de l'emissió de deute públic de la Generalitat Valenciana, cupó 4,75%, venciment 22 de desembre de 2011, les peticions depurades dels inversors han sigut de 55.835, i el conjunt d'estes ha assolit un import de 2.175.442.593 euros, que és superior a l'import inicial màxim fixat en la Resolució d'emissió de data 1 de desembre de 2010; per tot això, resolc:  
Primer  
Fixar l'import de l'emissió de bons de la Generalitat Valenciana, cupó 4,75% i venciment 22 de desembre de 2011 en 7.334.473.684 euros.  
Segon  
Establir l'import màxim d'adjudicació exempt de prorrateig per subscriptor en 26.000 euros. A aquelles peticions que excedisquen d'este import se'ls aplicarà un prorrateig del 87,715% sobre este excés, en aplicació de les normes de prorrateig establides i publicades per a esta emissió.  
Tercer  
Mantindre la resta de les característiques de l'emissió fixades en la Resolució d'1 de desembre de 2010, per la qual es disposa la posada en circulació d'una emissió de deute públic de la Generalitat Valenciana destinada a inversors detallistes.  
Quart  
Adjudicar, una vegada aplicat el prorrateig, els imports a les entitats segons el quadre següent:  
\* \* \* \* \*  
  
Cinqué  
Publicar esta resolució en el Diari Oficial de la Comunitat Valenciana.  
València, 20 de desembre de 2010.- El director general: Jorge Vela Bargues.